Ehdotus Euroopan parlamentin ja neuvoston päätös Internetin käyttöturvallisuuden parantamista koskevan yhteisön monivuotisen toimintasuunnitelman hyväksymisestä maailmanlaajuisten verkkojen laitonta ja haitallista sisältöä torjumalla tehdyn päätöksen N:o 276/1999/EY muuttamisesta /* KOM/2002/0152 lopull. - COD 2002/0071 */



Virallinen lehti nro 203 E , 27/08/2002 s. 0006 - 0009



Ehdotus EUROOPAN PARLAMENTIN JA NEUVOSTON PÄÄTÖS Internetin käyttöturvallisuuden parantamista koskevan yhteisön monivuotisen toimintasuunnitelman hyväksymisestä maailmanlaajuisten verkkojen laitonta ja haitallista sisältöä torjumalla tehdyn päätöksen N:o 276/1999/EY muuttamisesta (komission esittämä) PERUSTELUT Euroopan parlamentti ja neuvosto tekivät 25. tammikuuta 1999 päätöksen N:o 276/1999/EY (jäljempänä 'päätös') Internetin käyttöturvallisuuden parantamista koskevan yhteisön monivuotisen toimintasuunnitelman hyväksymisestä maailmanlaajuisten verkkojen laitonta ja haitallista sisältöä torjumalla. Päätöksen mukaan kyseinen toimintasuunnitelma on voimassa neljä vuotta. Komissio on toimintasuunnitelman ensimmäisen kaksivuotiskauden jälkeen antanut kyseisen päätöksen 6 artiklan 4 kohdan mukaisesti Euroopan parlamentille, neuvostolle, talous- ja sosiaalikomitealle ja alueiden komitealle arviointiraportin niistä kokemuksista, joita on saatu päätöksen liitteessä I määriteltyihin toimintalinjoihin kuuluvien toimien toteuttamisessa. Arvioinnin tulokset olivat keskeistä taustamateriaalia uusien verkon käyttöön liittyvien tekniikoiden turvallista käyttöä käsitelleessä seminaarissa, jossa alan johtavat asiantuntijat tarkastelivat toimintasuunnitelman kattamien asioiden todennäköistä kehittymistä tulevaisuudessa. Lisäksi asiantuntijat antoivat komissiolle suosituksia. Arviointiraportin ja seminaarin johtopäätökset voidaan tiivistää seuraavasti: * Uudet verkon käyttöön liittyvät tekniikat, uudet käyttäjät ja uudet käyttötavat aiheuttavat uusia vaaroja ja lisäävät olemassa olevia vaaroja samalla kun ne tarjoavat lukuisia uusia mahdollisuuksia. * Internetin turvallisuuteen liittyvissä kysymyksissä tarvitaan selvästi sekä kansallisen että Euroopan tason koordinointia. Olisi pyrittävä laajaan hajauttamiseen hyödyntämällä kansallisten yhteyspisteiden verkostoa. Kaikkia asiaan liittyviä tahoja, erityisesti eri alojen sisällöntuottajia, olisi rohkaistava osallistumaan toimintaan entistä laajemmin. Komission tehtävänä olisi oltava eurooppalaisen ja maailmanlaajuisen yhteistyön edistäminen siihen osallistuminen. Yhteistyötä yhteisön ja sen jäseniksi ehdolla olevien maiden välillä olisi tehostettava. * Toimenpiteiden toteuttamiseen on varattava enemmän aikaa verkostoitumisen tehostamiseksi, toimintasuunnitelman tavoitteiden saavuttamiseksi ja uusien verkon käyttöön liittyvien tekniikoiden huomioon ottamiseksi. Näin ollen toimintasuunnitelmaa olisi jatkettava kahdella vuodella (jäljempänä 'toinen vaihe'). Toimintasuunnitelman sisältöä ja toteutusta olisi muutettava, jotta saadut kokemukset ja uudet tekniikat voidaan ottaa huomioon. Euroopan tasoisen koordinoinnin tarve Tämä otetaan huomioon monissa toimenpiteissä: Osallistujat Edistetään sisältöteollisuuden ja median aktiivisempaa osallistumista ja laajennetaan yhteistyötä alalla aktiivisesti toimivien valtion tukemien elinten kanssa. Hankerakenne Siirrytään kohti integroituja verkkoja, joissa käytetään tiedotus- ja jakelumekanismeja ja tarjotaan tietoa keskitetysti. Verkot yhdistetään kansallisiin yhteyspisteisiin, jotka muodostavat Internetin käyttöturvallisuutta käsittelevän foorumin (Safer Internet Forum), johon puolestaan liittyy kansainvälinen pyöreän pöydän keskusteluryhmä. Ohjelman rakenne Luodaan tiiviimpiä yhteyksiä eri toimintalinjojen välille (esimerkiksi vihjelinjat ja tiedottaminen, luokitukset ja itsesääntely). Aihealue Painopistettä siirretään pelkästä lastensuojelusta kattamaan myös muun tyyppinen laiton ja haitallinen sisältö (rasismi, väkivalta jne.) sekä tietämys kysymyksistä, jotka liittyvät kuluttajansuojaan, tietosuojaan ja yksityisyyden suojaan sekä verkko- ja tietoturvaan. Teknologian alat Toimintasuunnitelmaa laajennetaan kattamaan myös langattomissa ja laajakaistaverkoissa tarjottava sisältö (varsinkin videokuva), keskusteluryhmät ja Internet-pohjaiset viestipalvelut jne. Päätöksen nimeä muutetaan tämän mukaisesti. Rahoituksen lisääminen ja ohjeellinen jakautuminen Toiminnan jatkaminen kahdella vuodella edellyttää lisärahoitusta. Rahoituksen ohjeellista jakautumista toimintalinjoittain on muutettava vastaamaan uusien painotusten ja menetelmien kustannusvaikutuksia. Maantieteellinen kattavuus, muutokset hakijamaiden luetteloon Toimintaa on laajennettava asteittain kattamaan uudet jäsenyyttä hakeneet maat. Osallistumiskelpoisten maiden luetteloon on sisällytettävä Malta ja Turkki, jotka hakivat EU:n jäsenyyttä alkuperäisen päätöksen tekemisen jälkeen. Yhteistyötä kolmansien maiden ja kansainvälisten organisaatioiden kanssa on edistettävä. Näin ollen komissio ehdottaa, että Euroopan parlamentti ja neuvosto tekevät päätöksen Internetin käyttöturvallisuuden parantamista koskevan yhteisön monivuotisen toimintasuunnitelman hyväksymisestä maailmanlaajuisten verkkojen laitonta ja haitallista sisältöä torjumalla tehdyn päätöksen N:o 276/1999/EY muuttamisesta. 2002/0071 (COD) Ehdotus EUROOPAN PARLAMENTIN JA NEUVOSTON PÄÄTÖS Internetin käyttöturvallisuuden parantamista koskevan yhteisön monivuotisen toimintasuunnitelman hyväksymisestä maailmanlaajuisten verkkojen laitonta ja haitallista sisältöä torjumalla tehdyn päätöksen N:o 276/1999/EY muuttamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 153 artiklan 2 kohdan, ottavat huomioon komission ehdotuksen, [1] [1] EYVL C [...], [...], s. [...]. ottavat huomioon talous- ja sosiaalikomitean lausunnon, [2] [2] EYVL C [...], [...], s. [...]. ottavat huomioon alueiden komitean lausunnon, [3] [3] EYVL C [...], [...], s. [...]. noudattavat perustamissopimuksen 251 artiklassa määrättyä menettelyä, [4] [4] EYVL C [...], [...], s. [...]. sekä katsovat seuraavaa: (1) Päätöksessä N:o 276/1999/EY [5] hyväksyttiin toimintasuunnitelma neljäksi vuodeksi. [5] EYVL L 33, 6.2.1999, s. 1. (2) Komissio on ohjelman ensimmäisen kaksivuotiskauden jälkeen antanut päätöksen N:o 276/1999/EY 6 artiklan 4 kohdan mukaisesti Euroopan parlamentille, neuvostolle, talous- ja sosiaalikomitealle ja alueiden komitealle arviointikertomuksen [6] niistä kokemuksista, joita on saatu kyseisen päätöksen liitteessä I määriteltyihin toimintalinjoihin kuuluvien toimien toteuttamisessa. [6] KOM (2001) 690, 23.11.2001. (3) Arvioinnin tulokset olivat keskeistä taustamateriaalia uusien verkon käyttöön liittyvien tekniikoiden turvallista käyttöä käsitelleessä seminaarissa, jossa alan johtavat asiantuntijat tarkastelivat päätöksessä N:o 276/1999/EY hyväksytyn toimintasuunnitelman (jäljempänä 'toimintasuunnitelma') kattamien asioiden todennäköistä kehittymistä tulevaisuudessa ja antoivat lisäksi komissiolle suosituksia. (4) Uudet verkon käyttöön liittyvät tekniikat, uudet käyttäjät ja uudet käyttötavat aiheuttavat uusia vaaroja ja lisäävät olemassa olevia vaaroja samalla kun ne tarjoavat lukuisia uusia mahdollisuuksia. (5) Internetin turvallisuuteen liittyvissä kysymyksissä tarvitaan selvästi sekä kansallisen että Euroopan tason koordinointia. Olisi pyrittävä laajaan hajauttamiseen hyödyntämällä kansallisten yhteyspisteiden verkostoa. Kaikkia asiaan liittyviä tahoja, erityisesti eri alojen sisällöntuottajia, olisi rohkaistava osallistumaan toimintaan entistä laajemmin. Komission tehtävänä olisi oltava eurooppalaisen ja maailmanlaajuisen yhteistyön edistäminen ja siihen osallistuminen. Yhteistyötä yhteisön ja sen jäseniksi ehdolla olevien maiden välillä olisi tehostettava. (6) Toimenpiteiden toteuttamiseen on varattava enemmän aikaa verkostoitumisen tehostamiseksi, toimintasuunnitelman tavoitteiden saavuttamiseksi ja uusien verkon käyttöön liittyvien tekniikoiden huomioon ottamiseksi. (7) Rahoitusohjetta, joka on ensisijainen ohje budjettivallan käyttäjälle vuosittaisessa talousarviomenettelyssä, olisi muutettava tarvittavalla tavalla. (8) Komissiolta olisi edellytettävä toista kertomusta toimintalinjoihin kuuluvien toimien tuloksista neljän vuoden jälkeen ja loppuraporttia toimintasuunnitelman päätyttyä. (9) Osallistumiskelpoisten hakijamaiden luetteloon olisi lisättävä Malta ja Turkki. (10) Toimintasuunnitelmaa olisi jatkettava kahden vuoden ajan, ja tämä kaksivuotiskausi olisi katsottava toimintasuunnitelman toiseksi vaiheeksi; toimintalinjoja olisi muokattava toisen vaiheen erityisiä tarpeita varten saatujen kokemusten ja arviointiraportin päätelmien perusteella. (11) Näin ollen päätös N:o 276/1999/EY olisi muutettava, OVAT TEHNEET TÄMÄN PÄÄTÖKSEN: 1 artikla Muutetaan päätös N:o 276/1999/EY seuraavasti: (1) Korvataan päätöksen nimi seuraavasti: "Euroopan parlamentin ja neuvoston päätös N:o 276/1999/EY, tehty 25 päivänä tammikuuta 1999, Internetin ja uusien verkon käyttöön liittyvien tekniikoiden käyttöturvallisuuden parantamista laitonta ja haitallista sisältöä torjumalla koskevan yhteisön monivuotisen toimintasuunnitelman (eSafe) hyväksymisestä" (2) Korvataan 1 artiklan 2 kohta seuraavasti: "Toimintasuunnitelma kestää kuusi vuotta siten, että se alkaa 1 päivänä tammikuuta 1999 ja päättyy 31 päivänä joulukuuta 2004." (3) Korvataan 1 artiklan 3 kohdan ensimmäinen alakohta seuraavasti: "Rahoitusohje toimintasuunnitelman toteuttamiseen 1 päivänä tammikuuta 1999 alkavalla ja 31 päivänä joulukuuta 2004 päättyvällä kaudella on 38,3 miljoonaa euroa." (4) Korvataan 6 artiklan 4 kohta seuraavasti: "Kahden vuoden kuluttua, neljän vuoden kuluttua ja toimintasuunnitelman päättyessä komissio antaa Euroopan parlamentille, neuvostolle, talous- ja sosiaalikomitealle sekä alueiden komitealle 5 artiklassa tarkoitetun komitean tarkastaman kertomuksen, jossa komissio arvioi 2 artiklassa tarkoitetun toimintasuunnitelman toteuttamisessa saavutettuja tuloksia. Komissio voi näiden tulosten perusteella ehdottaa toimintasuunnitelman painotusten muuttamista." (5) Korvataan 7 artiklan 2 kohta seuraavasti: "2. EU:n jäsenyyttä hakeneet maat voivat osallistua toimintasuunnitelman toteutukseen seuraavasti: a) // Keski- ja Itä-Euroopan maat (KIE-maat) Eurooppa-sopimusten, niiden lisäpöytäkirjojen ja vastaavien assosiaationeuvostojen päätösten mukaisesti, b) // Kypros, Malta ja Turkki tehtävien kahdenvälisten sopimusten mukaisesti." (6) Muutetaan liite I tämän päätöksen liitteen I mukaisesti. (7) Korvataan liite II tämän päätöksen liitteellä II. 2 artikla Tämä päätös on osoitettu kaikille jäsenvaltioille. Tehty Brysselissä [...] Euroopan parlamentin puolesta Neuvoston puolesta Puheenjohtaja Puheenjohtaja LIITE I Muutetaan päätöksen N:o 276/1999/EY liite I seuraavasti: (1) Lisätään otsikon "Toimintalinjat" alle kolmas kohta seuraavasti: "Alkuvaiheen 1. tammikuuta 1999 - 31. joulukuuta 2002 jälkeen järjestetään toinen vaihe, joka kattaa ajanjakson 1. tammikuuta 2003 - 31. joulukuuta 2004. Toinen vaihe rakentuu alkuvaiheen saavutuksille, mutta tarvittavia muutoksia voidaan tehdä saatujen kokemusten ja uuden teknologian vaikutusten perusteella. Erityisesti on otettava huomioon seuraavat näkökohdat: i. // Käyttöturvallisuus laajennetaan kattamaan myös uudet verkon käyttöön liittyvät tekniikat, joihin luetaan kuuluviksi muun muassa langattomissa ja laajakaistaverkoissa tarjottava sisältö, online-pelit, käyttäjätietokoneiden välinen suora tiedostojen siirto, tekstiviestit ja niiden kehittyneemmät muunnelmat sekä kaikenlainen tosiaikainen viestintä, esimerkiksi verkkojutteluryhmät ja pikaviestipalvelut. ii. // Varmistetaan, että toiminta kattaa kaikki laittoman ja haitallisen sisällön ja toiminnan muodot, myös rasismin ja väkivallan. iii. // Sisältö- ja media-alaa kannustetaan osallistumaan toimintaan aktiivisemmin ja laajennetaan yhteistyötä alalla aktiivisesti toimivien valtion tukemien elinten kanssa. iv. // Eri toimintalinjojen hankkeiden osallistujien verkostoitumista edistetään edelleen varsinkin vihjelinjoihin, sisältöluokituksiin, itsesääntelyyn ja tiedottamiseen liittyvässä toiminnassa. v. // Ehdokasmaita pyritään liittämään meneillään olevaan toimintaan, kokemusta ja tietotaitoa pyritään jakamaan entistä paremmin ja yhteyksiä ja yhteistyötä kolmansien maiden vastaavan toiminnan ja kansainvälisten organisaatioiden kanssa pyritään lisäämään." (2) Lisätään kohtaan 1.1 kuudes alakohta seuraavasti: "Toisessa vaiheessa tavoitteena on edelleen parantaa verkoston toimintaa käytännössä, tehdä tiivistä yhteistyötä Internetin käyttöturvallisuuden lisäämiseen liittyvien tiedotustoimien parissa, sovittaa parhaita toimintatapoja koskevia käytännesääntöjä uuteen teknologiaan, täydentää verkoston kattavuutta jäsenvaltioissa, tarjota käytännön tukea vihjelinjoja perustaville ehdokasmaille ja laajentaa yhteyksiä Euroopan ulkopuolella toimiviin vihjelinjoihin." (3) Lisätään kohtaan 1.2 neljäs alakohta seuraavasti: "Toisessa vaiheessa tarjotaan lisää neuvontaa ja tukea yhteisön tason yhteistyön varmistamiseksi siten, että verkostoidaan tarvittavia rakenteita jäsenvaltioissa ja käsitellään asiaan liittyviä juridisia ja sääntelykysymyksiä ja laaditaan niistä selvityksiä. Tarkoituksena on helpottaa itsesääntelymallien vertailukelpoisten arviointimenetelmien kehittämistä ja itsesääntelykäytäntöjen sovittamista uuteen teknologiaan siten, että tarjotaan järjestelmällisesti tietoa uuden teknologian kehityksestä ja käyttötavoista. Lisäksi tarkoituksena on antaa käytännön tukea ehdokasmaille, jotka haluavat perustaa itsesääntelyelimiä ja laajentaa yhteyksiä Euroopan ulkopuolisiin itsesääntelyelimiin." (4) Lisätään kohtaan 2.1 seitsemäs alakohta seuraavasti: "Toisessa vaiheessa painotetaan suodatusohjelmien ja -palvelujen vertailuja (erityisesti niiden tehokkuuden ja käytettävyyden osalta sekä sen suhteen, miten ne soveltuvat Euroopan markkinoille ja uusiin digitaalisisällön muotoihin). Suodatusteknologian kehittämistä edesautetaan yhteisön tutkimuksen puiteohjelmassa tiiviissä yhteistyössä sisällön suodattamiseen liittyvien toimintasuunnitelman toimien kanssa." (5) Lisätään kohtaan 2.2 kolmas alakohta seuraavasti: "Toisessa vaiheessa tuetaan alalla toimivien yrittäjien ja muiden osapuolten, kuten sisällöntuottajien, sääntely- ja itsesääntelyelinten, ohjelmistoalan organisaatioiden, Internetin luokitusorganisaatioiden sekä kuluttajajärjestöjen yhteen kokoamista suotuisien olosuhteiden luomiseksi sellaisten luokitusjärjestelmien kehittämiselle ja toteuttamiselle, joita sisällön tuottajien ja kuluttajien on helppo ymmärtää ja käyttää, joiden avulla vanhemmat ja kasvattajat saavat tarvittavaa tietoa tehdäkseen kulttuuristen ja kielellisten arvojensa mukaisia päätöksiä ja joissa otetaan huomioon televiestinnän, audiovisuaalisten viestinten ja tietotekniikan lähentyminen." (6) Muutetaan kohta 3.2 seuraavasti: (a) Korvataan neljäs alakohta seuraavasti: "Yhteisön tuen tarkoituksena on edistää laajapohjaisia tiedotustoimia ja turvata yleinen koordinointi ja kokemusten vaihto, jotta toteutettujen toimien tuloksista voidaan ottaa jatkuvasti oppia (esimerkiksi siten, että jaettavaa materiaalia mukautetaan tulosten perusteella). Olemassa olevien verkkojen käyttö mahdollistaa kustannussäästöt, mutta lisärahoitusta tarvitaan tarkoituksenmukaisen sisällön tuottamiseksi ja haluttujen kohderyhmien saavuttamiseksi." (b) Lisätään viides alakohta seuraavasti: "Toisessa vaiheessa tuetaan uusmediakasvatuksen parhaiden toimintatapojen vaihtoa Internetin ja uusien verkon käyttöön liittyvien tekniikoiden turvallisempaa käyttöä edistävän eurooppalaisen tiedotusverkoston kautta, ja tässä käytetään apuna - kattavaa kansainvälistä tieto- ja tiedotuslähteiden tietovarastoa (Internet-portaalia), - soveltavaa sosiologista tutkimusta, jossa ovat mukana kaikki asianmukaiset tahot (esimerkiksi koulutusala, lasten hyvinvoinnin parissa työskentelevät viranomaiset ja vapaaehtoisjärjestöt, vanhempien yhdistykset, alan toimijat, lainvalvontaviranomaiset) ja joka koskee sitä, miten lapset käyttävät uutta teknologiaa. Tutkimuksen tavoitteena on sellaisten kasvatuksellisten ja teknisten keinojen löytäminen, joilla lapsia voidaan suojella haitoilta. Lisäksi verkosto tarjoaa teknistä apua tiedotustoimintaa käynnistäville ehdokasmaille ja laajentaa yhteyksiään Euroopan ulkopuolisiin tiedotustoimiin." (7) Korvataan kohdan 4.2 toinen, kolmas ja neljäs alakohta seuraavasti: "Näin ollen komission on tarkoitus järjestää säännöllisesti seminaareja ja työryhmätapaamisia, joissa käsitellään toimintasuunnitelman eri aiheita tai niiden yhdistelmiä. Näiden osallistujina olisi oltava toimiala-, käyttäjä-, kuluttaja- ja kansalaisjärjestöjen edustajia, alan sääntelyyn ja lainvalvontaan liittyviä viranomaisia sekä johtavia asiantuntijoita ja tutkijoita. Komissio pyrkii varmistamaan, että osallistujia saadaan runsaasti myös ETA-maista, kolmansista maista ja kansainvälisistä järjestöistä." LIITE II RAHOITUKSEN OHJEELLINEN JAKAUTUMINEN >TAULUKON PAIKKA> RAHOITUSSELVITYS Politiikan ala(t): Tietoyhteiskunta Toiminnan ala(t): Tietoyhteiskunnan sisältö ja palvelut 1. BUDJETTIKOHTA B5-821- Internetin laitonta ja haitallista sisältöä vastaan suunnatut toimet 2. NUMEROTIEDOT 2.1. Toimenpiteen kokonaismäärärahat (B osa): 13,3 milj. euroa maksusitoumusmäärärahoina Ehdotus koskee Internetin käyttöturvallisuutta koskevan nykyisen toimintasuunnitelman (25 miljoonaa euroa neljäksi vuodeksi 1999-2002) voimassaolon jatkamista kahdella vuodella. Toisen vaiheen ehdotettu talousarvio on 13,3 miljoonaa euroa kahdeksi vuodeksi. Määrä perustuu nykyisiin vuosimenoihin, ja sitä on mukautettu toimien välisen muutoksen (tiedotuksen suhteellinen osuus kasvaa), ehdokasmaille annettavan teknisen avun aiheuttamien lisäkustannusten sekä laajempien kansainvälisten yhteyksien vuoksi kasvavien matka- ja kokouskustannusten huomioon ottamiseksi. Se vastaa todellisia kiinteitä menoja, ja siinä on otettu huomioon kahden prosentin vuotuinen inflaatio. Toisen vaiheen laajempi kattavuus saavutetaan mittakaavaeduilla (vähemmän mutta laajempia hankkeita) ja toiminnan tehostamisella. 2.2. Toimenpiteen soveltamisaika 2003-2004 2.3. Monivuotinen kokonaismenoarvio 14,480 miljoonaa euroa a) Maksusitoumusmäärärahojen/maksumäärärahojen aikataulu (rahoitustuki) (vrt. kohta 6.1.1) milj. euroa (kolmen desimaalin tarkkuudella) >TAULUKON PAIKKA> * Ei sisällä maksusuunnitelmia, jotka perustuvat nykyisen toimintasuunnitelman (1999-2002) aikana tehtyihin sitoumuksiin. b) Tekninen ja hallinnollinen apu ja tukimenot (vrt. kohta 6.1.2) >TAULUKON PAIKKA> >TAULUKON PAIKKA> c) Henkilöstö- ja muiden hallintomenojen kokonaisvaikutus rahoitukseen (vrt. kohdat 7.2 ja 7.3) >TAULUKON PAIKKA> >TAULUKON PAIKKA> 2.4. Yhteensopivuus ohjelmasuunnitelman ja rahoitusnäkymien kanssa - Ehdotus on tehdyn ohjelmasuunnitelman mukainen. | | Ehdotus edellyttää rahoitusnäkymien kyseisen otsakkeen ohjelmasuunnitelman muuttamista, | | ja tämä voi edellyttää toimielinten sopimuksen määräysten soveltamista. 2.5. Vaikutukset tuloihin - Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat). TAI | | Vaikutukset tuloihin ovat seuraavat: 3. BUDJETTITIEDOT >TAULUKON PAIKKA> 4. OIKEUSPERUSTA Euroopan yhteisön perustamissopimuksen 153 artikla. Ehdotetulla päätöksellä pidennetään Internetin käyttöturvallisuuden parantamista koskevan yhteisön monivuotisen toimintasuunnitelman hyväksymisestä maailmanlaajuisten verkkojen laitonta ja haitallista sisältöä torjumalla 25 päivänä tammikuuta 1999 tehdyn Euroopan parlamentin ja neuvoston päätöksen N:o 276/1999/EY [7] voimassaoloa ja tehdään siihen tarvittavat muutokset. [7] EYVL L 33, 6.2.1999, s. 1. 5. KUVAUS JA PERUSTELUT 5.1. Yhteisön toiminnan tarve [8] [8] Lisätietoja ennakkoarvioinnissa. 5.1.1 Toiminnan tavoitteet Toimintasuunnitelman yleisenä tavoitteena on Internetin ja uusien verkon käyttöön liittyvien tekniikoiden käyttöturvallisuuden edistäminen laitonta ja haitallista sisältöä torjumalla toimintasuunnitelman toisen vaiheen aikana. Toisen vaiheen erityistavoitteet ovat seuraavat: (1) tarjota käyttäjille mahdollisuus ilmoittaa laittomasta sisällöstä laajentamalla Euroopan vihjelinjaverkostoa, (2) edistää itsesääntelyä ja varmistaa yhteisön tasoinen yhteistyö, (3) tarjota käyttäjille mahdollisuus välttää haitallista sisältöä suorittamalla suodatinjärjestelmien ja -palvelujen vertaileva arviointi ja tukemalla käyttäjäystävällistä sisällönluokitusta, (4) lisätä tietoa turvallisemmasta käytöstä perustamalla eurooppalainen tiedotustoimien verkosto. 5.1.2. Ennakkoarviointiin liittyvät toimenpiteet Ohjelmasta on laadittu yksityiskohtainen ennakkoarviointi, joka perustuu erilaisiin lähteisiin, muun muassa toimintasuunnitelman väliarvioon ja korkean tason asiantuntijaseminaarin tuloksiin sekä tietoihin, jotka komissio on saanut niiden yhteyksien ansiosta, joita sillä on alan merkittävimpiin toimijoihin, ja yleisistä uutislähteistä peräisin oleviin tietoihin. 5.2. Suunnitellut toimet ja yhteisön rahoitustukea koskevat yksityiskohtaiset säännöt a) Käyttäjille mahdollisuus ilmoittaa laittomasta sisällöstä Nykyisen verkoston toimintaa tehostetaan edelleen, kytketään toiminta tiiviisti Internetin käyttöturvallisuutta koskeviin tiedotustoimiin, sovelletaan parhaita käytäntöjä koskevia ohjeita uuteen teknologiaan, laajennetaan verkosto kaikkiin jäsenvaltioihin sekä tarjotaan käytännön apua ehdokasmaille, jotka haluavat perustaa vihjelinjoja ja laajentaa yhteyksiään Euroopan ulkopuolisiin vihjelinjoihin. b) Itsesääntelyn edistäminen Varmistetaan yhteisön tason yhteistyö verkostoimalla jäsenvaltioiden asiaa koskevat rakenteet sekä tarkastellaan järjestelmällisesti asiaan liittyviä lainsäädännöllisiä ja sääntelyä koskevia kysymyksiä ja ilmoitetaan niistä, tiedotetaan järjestelmällisesti teknologian ja sen käytön kehityksestä, tarjotaan teknistä apua ehdokasmaille, jotka haluavat perustaa itsesääntelyelimiä ja laajentaa yhteyksiään Euroopan ulkopuolisiin itsesääntelyelimiin. c) Käyttäjille mahdollisuus välttää haitallista sisältöä Keskitytään suodatinohjelmistojen ja -palvelujen vertailevaan arviointiin (tehokkuus, käytettävyys, soveltuvuus Euroopan markkinoille ja uudenlaiseen digitaaliseen sisältöön). Suodatinteknologian kehittämistä tuetaan vastedes yhteisön tutkimusohjelmasta läheisessä yhteistyössä toimintasuunnitelman piirissä toteutettavien, suodattimiin liittyvien toimien kanssa. d) Käyttäjäystävällisen sisällönluokituksen edistäminen Kootaan yhteen alalla toimivia yrittäjiä ja muita osapuolia, kuten sisällön tuottajia, sääntely- ja itsesääntelyelimiä, ohjelmistoalan organisaatioita ja Internetin luokitusorganisaatioita ja kuluttajajärjestöjä suotuisien olosuhteiden luomiseksi sellaisten luokitusjärjestelmien kehittämiselle ja toteuttamiselle, joita sisällön tuottajien ja kuluttajien on helppo ymmärtää ja käyttää, joiden avulla vanhemmat ja kasvattajat saavat tarvittavaa tietoa tehdäkseen kulttuuristen ja kielellisten arvojensa mukaisia päätöksiä ja joissa otetaan huomioon televiestinnän, audiovisuaalisten viestinten ja tietotekniikan lähentyminen. e) Tiedon lisääminen turvallisemmasta käytöstä Tuetaan uusmediakasvatusta koskevien parhaiden käytäntöjen vaihtoa perustamalla eurooppalainen verkosto tiedon lisäämiseksi Internetin ja uusien verkon käyttöön liittyvien tekniikoiden turvallisemmasta käytöstä. Tätä tukevat kattava kansainvälinen tieto- ja tiedotuslähteiden tietovarasto (Internet-portaali) sekä soveltava sosiologinen tutkimus siitä, miten lapset käyttävät uutta teknologiaa. Tutkimuksessa ovat mukana kaikki asianmukaiset tahot (koulutusala, lasten hyvinvoinnin parissa työskentelevät viranomaiset ja vapaaehtoisjärjestöt, vanhempien yhdistykset, Internet-ala, lainvalvontaviranomaiset), ja tutkimuksen tavoitteena on sellaisten kasvatuksellisten ja teknisten keinojen löytäminen, joilla lapsia voidaan suojella haitoilta. Verkosto antaa myös käytännön apua ehdokasmaille, jotka haluavat toteuttaa tiedotustoimia ja laajentaa yhteyksiään Euroopan ulkopuolisiin tiedotustoimiin. 5.3. Toteutusmenetelmät Valittu lähestymistapa edistää alan toimijoiden verkostoitumista ja tietojen vaihtoa niiden välillä. Se perustuu toimintasuunnitelman puitteissa jo saavutettuihin tuloksiin ja vahvistaa niitä. Toimissa otetaan huomioon Internetin globaali luonne luomalla yhteyksiä ehdokasmaihin ja kolmansien maiden merkittävimpiin toimijoihin. Välineinä käytetään yhteisrahoitusta, jossa hankkeilta edellytetään useita osallistujia, ja sataprosenttista rahoitusta, jota myönnetään yleensä tiettyjä, erityisosaamista ja logistista tukea edellyttäviä tehtäviä koskeville palvelusopimuksille. Verkostoitumiseen liittyvät olennaisena osana myös henkilökohtaiset tapaamiset, jotka ovat välttämättömiä myös tietoyhteiskunnassa. Sähköistä viestintää käytetään yhteydenpidossa ja tiedonvälityksessä kokousten välillä. Budjettivallan käyttäjää pyydetään toteamaan, että myös komission järjestämistä ja toimintasuunnitelman talousarviosta rahoitettavista konferensseista, seminaareista ja asiantuntijatapaamisista (siis muista kuin ohjelmakomitean kokouksista) aiheutuvia menoja on pidettävä toiminta-, ei hallintomenoina. 6. RAHOITUSVAIKUTUKSET 6.1 Kokonaisrahoitusvaikutus, B osa (koko ohjelmakaudeksi) 6.1.1. Rahoitustuki Maksusitoumusmäärärahat milj. euroa (kolmen desimaalin tarkkuudella) >TAULUKON PAIKKA> 6.1.2. Tekninen ja hallinnollinen apu, tukimenot ja tietotekniikkakustannukset (maksusitoumusmäärärahat) >TAULUKON PAIKKA> 6.2. Toimenpidekohtainen kustannuslaskelma, B osa (vuodeksi 2003) Maksusitoumusmäärärahat milj. euroa (kolmen desimaalin tarkkuudella) >TAULUKON PAIKKA> 7. VAIKUTUKSET HENKILÖSTÖÖN JA HALLINTOMENOIHIN 7.1. Vaikutus henkilöstöön >TAULUKON PAIKKA> Tätä lukua voidaan myöhemmin muuttaa, kun on tarkemmin arvioitu, kuinka paljon nykyistä henkilöstöä tarvitaan tässä tiedonannossa esitettyjen toimien toteuttamiseen. 7.2. Henkilöstön taloudellinen kokonaisvaikutus >TAULUKON PAIKKA> Määrät vastaavat 12 kuukauden kokonaismenoja. 7.3 Muut toimesta johtuvat hallintomenot >TAULUKON PAIKKA> Määrät vastaavat 12 kuukauden kokonaismenoja. I. Yhteensä vuodessa (7.2 + 7.3) II. Toimen kesto III. Toimen kokonaiskustannukset (I x II) // 590 500 euroa 2 vuotta 1 181 000 euroa 8. SEURANTA JA ARVIOINTI 8.1. Seurantajärjestelmä Ennakkoarvioinnissa on määritelty ohjelma- ja hankekohtaiset suoritusindikaattorit eri tasoisille tavoitteille ja toimille, ja niitä verrataan ennen ohjelman alkua määriteltyihin viitelukuihin. 8.2. Arvioinnin yksityiskohtaiset säännöt Komissio esittää Eurooppa-neuvostolle ja Euroopan parlamentille edistymiskertomuksen vuosien 2002 ja 2004 lopussa. Toisen vaiheen aikana laaditaan kaksi arviointikertomusta. Kumpaakin varten tehdään sopimus avoimen tarjouskilpailun (johon sovelletaan julkisia hankintoja koskevia sääntöjä) perusteella valitun yrityksen kanssa. Arviointikertomuksia käytetään seuraaviin tarkoituksiin: - selonteot, joissa painotetaan erityisesti toiminnan tavoitteiden saavuttamista, sen vaikutusta ja kustannustehokkuutta; kohdeyleisönä on pääsidosryhmien edustajista koostuva laaja ei-asiantuntijoiden joukko, - apuna toimen mukauttamisessa uusia tarpeita ja olosuhteita vastaavaksi, pääasiallisina käyttäjinä ovat toimen hallinnoijat, - vaikuttaminen samantyyppisten toimien suunnittelua ja toteuttamista koskeviin päätöksiin; esimerkkinä Internetin ja uusien verkon käyttöön liittyvien medioiden sisältöä koskeva laaja-alaisempi aloite. Arviointien laatijayritykset hyödyntävät toimintalinjan 1 yhteydessä perustettavien, lainsäädännöllistä ja teknistä kehitystä tarkkailevien seurantakeskusten työn tuloksia. 9. PETOSTEN TORJUNTATOIMET Tämän ohjelman mukaisesti rahoitettuja toimia valvovat sekä Brysselissä että paikalla asianmukaiset elimet, Euroopan petostentorjuntavirasto ja tilintarkastustuomioistuin mukaan luettuina. Ulkopuolinen tilintarkastaja, jonka kanssa komissio tekee sopimuksen, voi tarkastaa tilit ja menokirjaukset.